সমাজের পিছিয়ে পড়া ছাত্র ছাত্রীদের জন্য রয়েছে প্রজেক্ট অরণি। এই অংশের ছাত্রছাত্রীরা বেশিরভাগই প্রথম প্রজন্মের পড়ুয়া, ফলে তাদের জন্য প্রাথমিক স্তরে বিকল্প ও অভিনব শিক্ষা পদ্ধতি তৈরি করেছে পরশ। মূলত বাংলায় হলেও আদিবাসী পরিবার থেকে আসা ছাত্র ছাত্রীদের জন্য রয়েছে তাদের মাতৃভাষায় শিক্ষার সুযোগ। যাদবপুর বিশ্ববিদ্যালয়ের ছাত্রছাত্রীরা ইন্টার্ন হিসেবে কাজ করেছে এই প্রজেক্টে, পরশের শিক্ষা টিমের সঙ্গে মিলে তৈরি করেছে আধুনিক শিক্ষার নানা পদ্ধতি। পুরো প্রজেক্টটি চলবে তিনটি স্তরে। পরশের শিক্ষা টিম তাদের শিক্ষা পদ্ধতির বিষয় প্রশিক্ষণ দেবে ইন্টার্নদের, ইন্টার্নরা গ্রামীণ স্কুলগুলির শিক্ষিকাদের প্রশিক্ষণ দেবে এই বিষয়, এবং শিক্ষিকারা সেই পদ্ধতি অবলম্বন করে শিক্ষা দান করবেন। শিক্ষা সংক্রান্ত প্রজেক্টগুলির দায়িত্বে রয়েছেন কৌস্তভ ঘোষাল। কৌস্তভ আইআইটি হায়দ্রাবাদে এমএস করছেন।